CELEX: 52014XG0606(01)
Language: el
Date: 2014-06-06 00:00:00
Title: Συμπεράσματα του Συμβουλίου σχετικά με τη μεταρρύθμιση της διακυβέρνησης της τελωνειακής ένωσης της ΕΕ

6.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/1
            
         ΣΥΜΠΕΡΆΣΜΑΤΑ ΤΟΥ ΣΥΜΒΟΥΛΊΟΥ ΣΧΕΤΙΚΆ ΜΕ ΤΗ ΜΕΤΑΡΡΫΘΜΙΣΗ ΤΗΣ ΔΙΑΚΥΒΈΡΝΗΣΗΣ ΤΗΣ ΤΕΛΩΝΕΙΑΚΉΣ ΈΝΩΣΗΣ ΤΗΣ ΕΕ
   2014/C 171/01
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   ΥΠΕΝΘΥΜΙΖΟΝΤΑΣ:
   
               —
            
            
               τη δέσμευση και τη συμβολή της τελωνειακής ένωσης στους στόχους της Ευρωπαϊκής Ένωσης όπως ορίζονται στο άρθρο 2 της ΣΕΕ,
            
         
               —
            
            
               ότι η τελωνειακή ένωση της Ευρωπαϊκής Ένωσης συνιστά ένα από τα πιο επιτυχή παραδείγματα ευρωπαϊκής ολοκλήρωσης και ευρωπαϊκής πολιτικής,
            
         
               —
            
            
               ότι, παρόλο που η τελωνειακή ένωση της ΕΕ υποστηρίζεται από ένα ισχυρό νομικό πλαίσιο και εμπίπτει στην αποκλειστική αρμοδιότητα της Ένωσης, αρμόδια κατά κύριο λόγο για την εφαρμογή της τελωνειακής νομοθεσίας και την απαιτούμενη συνεργασία είναι τα κράτη μέλη,
            
         
               —
            
            
               την ανακοίνωση της Ευρωπαϊκής Επιτροπής σχετικά με την κατάσταση της τελωνειακής ένωσης της ΕΕ της 21ης Δεκεμβρίου 2012 (1) η οποία προσκαλεί το Ευρωπαϊκό Κοινοβούλιο και το Συμβούλιο να ξεκινήσουν διάλογο με τους ενδιαφερόμενους φορείς για τον καθορισμό προτεραιοτήτων και τη μεταρρύθμιση της διακυβέρνησης της τελωνειακής ένωσης της ΕΕ,
            
         
               —
            
            
               τα συμπεράσματα του Συμβουλίου όσον αφορά την πρόοδο σχετικά με τη στρατηγική για την εξέλιξη της τελωνειακής ένωσης της 10ης Δεκεμβρίου 2012 (2) τα οποία δίνουν έμφαση, μεταξύ άλλων, στην ανάγκη βελτίωσης της εσωτερικής διακυβέρνησης της τελωνειακής ένωσης της ΕΕ, στη συνεργασία με άλλους οργανισμούς όπως και με τον ιδιωτικό τομέα, καθώς και στις συνθήκες και τους πόρους που θα επιτρέψουν την παροχή όσο το δυνατόν καλύτερων υπηρεσιών στους οικονομικούς φορείς,
            
         
               —
            
            
               την έκθεση της Ομάδας Εργασίας Υψηλού Επιπέδου του Γενικού Διευθυντή όσον αφορά τις προκλήσεις και τις προτάσεις που περιέχονται στην ανακοίνωση της Επιτροπής σχετικά με την κατάσταση της τελωνειακής ένωσης της ΕΕ,
            
         
               —
            
            
               τη δέσμευση της Ευρωπαϊκή Επιτροπής να καταθέσει σχέδιο για τη διακυβέρνηση της τελωνειακής ένωσης της ΕΕ έως το 2014,
            
         
               —
            
            
               ότι ως γενικός στόχος για τη διακυβέρνηση έχει οριστεί η βελτίωση της αποτελεσματικότητας της λειτουργίας της τελωνειακής ένωσης της ΕΕ και ότι αυτός πρέπει να επιτευχθεί με τον αποτελεσματικότερο οικονομικά τρόπο, εξοικονομώντας πόρους τόσο σε ενωσιακό όσο και εθνικό επίπεδο,
            
         ΣΗΜΕΙΩΝΟΝΤΑΣ:
   
               —
            
            
               τη σημαντική εξέλιξη της τελωνειακής ένωσης ως προς τον όγκο δραστηριότητας, την εφαρμογή της τεχνολογίας των πληροφοριών και την πολιτική και νομοθεσία,
            
         
               —
            
            
               ότι τα συμπεράσματα της αυτοαξιολόγησης των τελωνειακών διοικήσεων που διεξήχθησαν το 2010 κάνουν έκκληση για εκσυγχρονισμό και βελτίωση της διακυβέρνησης της υλοποίησης της τελωνειακής ένωσης της ΕΕ,
            
         
               —
            
            
               τα συμπεράσματα της μελέτης της Επιτροπής σχετικά με την αξιολόγηση της τελωνειακής ένωσης της ΕΕ,
            
         
               —
            
            
               ότι η ανάγκη ταχείας ανταπόκρισης στις εξελισσόμενες ανάγκες της πολιτικής, οι απαιτήσεις των ενδιαφερόμενων φορέων και το μεταβαλλόμενο παγκόσμιο επιχειρηματικό περιβάλλον απαιτούν υπηρεσίες υψηλού επιπέδου σε όλους τους τομείς της τελωνειακής ένωσης της ΕΕ και τη στάθμιση των αποτελεσμάτων,
            
         
               —
            
            
               τη σημασία της στενής συνεργασίας με τους οικονομικούς φορείς και την εμπορική κοινότητα με σκοπό τη στήριξη και διευκόλυνση του νόμιμου εμπορίου καθώς και την ανάπτυξη αποτελεσματικών στρατηγικών, λαμβάνοντας δεόντως υπόψη τα επιχειρηματικά πρότυπα του καθενός,
            
         
               —
            
            
               τη Διακήρυξη των Αθηνών την οποία ενέκριναν οι επικεφαλής των τελωνειακών διοικήσεων των κρατών μελών της ΕΕ και η ΓΔ Φορολογίας και Τελωνειακής Ένωσης (TAXUD) της Επιτροπής, στις 21 Μαρτίου 2014, στην οποία εκφράζεται η ισχυρή στήριξη στα συμπεράσματα της Ομάδας Υψηλού Επιπέδου των Γενικών Διευθυντών σχετικά με τη μεταρρύθμιση της διακυβέρνησης και, ιδίως, την ομόφωνη έγκριση από τα 28 κράτη μέλη της εντολής καθηκόντων της Ομάδας Τελωνειακής Πολιτικής ως έχει στο παράρτημα,
            
         ΑΝΑΓΝΩΡΙΖΟΝΤΑΣ:
   
               —
            
            
               ότι τα μέτρα που λαμβάνονται για τη βελτίωση της λειτουργίας της τελωνειακής ένωσης της ΕΕ πρέπει —δεδομένου του ότι η τελωνειακή ένωση της ΕΕ ήδη λειτουργεί, σε γενικές γραμμές, ικανοποιητικά— να έχουν επαυξητικό χαρακτήρα και σε πρώτο στάδιο να βασίζονται στις υφιστάμενες δομές και διαδικασίες και να λαμβάνουν δεόντως υπόψη τις μελλοντικές προκλήσεις της τελωνειακής διακυβέρνησης,
            
         
               —
            
            
               τον ρόλο των τελωνείων ως της κατ’ εξοχήν αρμόδιας αρχής για την εποπτεία των διεθνών εμπορευματικών συναλλαγών καθώς και τη συμβολή τους στη διευκόλυνση του εμπορίου και στην προστασία των οικονομικών συμφερόντων και της κοινωνίας,
            
         
               —
            
            
               ότι ο ρόλος των τελωνείων έχει εξελιχθεί σημαντικά τα τελευταία χρόνια και πλέον περιλαμβάνει ένα ολοένα αυξανόμενο εύρος αρμοδιοτήτων σε τομείς πέραν της συγκέντρωσης εσόδων και της καταπολέμησης του λαθρεμπορίου και ότι είναι σημαντικό η συμβολή του αυτή να γίνεται αντιληπτή και να υποστηρίζεται τόσο σε πολιτικό επίπεδο, και εντός του Συμβουλίου των Υπουργών, όσο και από το ευρύ κοινό,
            
         
               —
            
            
               τη σημασία μιας πιο ολοκληρωμένης προσέγγισης της ανάπτυξης πολιτικής σε όλους τους τομείς που σχετίζονται με τα τελωνεία ως βασικής προτεραιότητας για τη βελτίωση της λειτουργίας της τελωνειακής ένωσης,
            
         
               —
            
            
               τους δημοσιονομικούς περιορισμούς και την έλλειψη πόρων που αντιμετωπίζουν τα κράτη μέλη κατά την εφαρμογή νέων πολιτικών και την ανάπτυξη πληροφοριακών συστημάτων,
            
         ΚΑΛΕΙ ΤΗΝ ΕΠΙΤΡΟΠΗ ΚΑΙ ΤΑ ΚΡΑΤΗ ΜΕΛΗ:
   
               —
            
            
               να εξασφαλίσουν την ισοδυναμία των αποτελεσμάτων κατά την εφαρμογή της τελωνειακής νομοθεσίας και να βελτιώσουν τη στάθμιση των επιδόσεων ορίζοντας τους σχετικούς τομείς και αναπτύσσοντας κατάλληλους κύριους δείκτες επιδόσεων,
            
         
               —
            
            
               να αναπτύξουν αποτελεσματική και οικονομικά αποδοτική στενότερη συνεργασία καθώς και, κατά το δυνατόν, κοινές δράσεις τόσο μεταξύ των κρατών μελών όσο και μεταξύ των κρατών μελών και της Επιτροπής. Στο πλαίσιο αυτό, οι ανταλλαγές καλών πρακτικών πρέπει να συμπληρώνονται εντοπίζοντας συγκεκριμένους τομείς στους οποίους η στενότερη συνεργασία και η κοινή δράση θα παράγουν απτά οφέλη στα κράτη μέλη και στην ΕΕ συνολικά, συμπεριλαμβανομένης της από κοινού συγκέντρωσης πόρων για την εκτέλεση τελωνειακών διαδικασιών. Τα κράτη μέλη που επιθυμούν να εμβαθύνουν τη συνεργασία τους, με την κατάλληλη συμμετοχή της Επιτροπής, μπορούν να αναλάβουν κοινή δράση, η οποία πρέπει να διαθέτει σαφές πεδίο εφαρμογής, να βασίζεται σε τεκμηριωμένη μελέτη επιχειρησιακής σκοπιμότητας, σε κατάλληλες νομικές πράξεις και ικανότητες και να έχει ως αποτέλεσμα την ενίσχυση της ανταγωνιστικότητας της ΕΕ,
            
         
               —
            
            
               να αναπτύξουν μακροπρόθεσμη και συνεκτική στρατηγική για τα πληροφοριακά συστήματα όλων των τομέων που σχετίζονται με τα τελωνεία και που υπόκεινται σε κοινή διαχείριση και λειτουργία, λαμβάνοντας υπόψη τους περιορισμένους πόρους και τις δημοσιονομικές επιπτώσεις,
            
         
               —
            
            
               να λάβουν κατάλληλα μέτρα για την ενίσχυση της συνεργασίας και του συντονισμού των τελωνειακών αρχών με άλλους οργανισμούς που δραστηριοποιούνται στον τομέα της διευκόλυνσης των εμπορευματικών συναλλαγών και της ασφάλειας και προστασίας της διεθνούς εφοδιαστικής αλυσίδας,
            
         
               —
            
            
               να αναλάβουν τις αναγκαίες δράσεις για την επίτευξη πιο ολοκληρωμένης προσέγγισης στη χάραξη πολιτικής σε όλους τους τομείς που σχετίζονται με τα τελωνεία, τόσο σε ενωσιακό όσο και σε εθνικό επίπεδο,
            
         
               —
            
            
               να εξασφαλίσουν ισχυρή και συστηματική συνεργασία μεταξύ των τελωνειακών αρχών και της εμπορικής κοινότητας σε ενωσιακό και εθνικό επίπεδο, ώστε να εξεύρουν λύσεις που θα συμβαδίζουν αφενός με τα εμπορικά και τελωνειακά επιχειρηματικά μοντέλα και αφετέρου με τα διεθνή πρότυπα,
            
         ΚΑΛΕΙ ΤΗΝ ΕΠΙΤΡΟΠΗ:
   
               —
            
            
               σε στενή συνεργασία με τα κράτη μέλη, να προβεί σε αξιολόγηση και εξορθολογισμό των οργάνων και των ομάδων εμπειρογνωμόνων που συμμετέχουν στην υλοποίηση της τελωνειακής ένωσης της ΕΕ σε ενωσιακό επίπεδο,
            
         
               —
            
            
               να εγκρίνει τη συνημμένη εντολή καθηκόντων της Ομάδας Τελωνειακής Πολιτικής.
            
         ΚΑΛΕΙ ΤΗΝ ΟΜΑΔΑ ΤΕΛΩΝΕΙΑΚΗΣ ΠΟΛΙΤΙΚΗΣ:
   
               —
            
            
               να εφαρμόσει άμεσα τη συνημμένη εντολή καθηκόντων της Ομάδας Τελωνειακής Πολιτικής,
            
         ΚΑΛΕΙ ΤΑ ΚΡΑΤΗ ΜΕΛΗ ΚΑΙ ΤΙΣ ΜΕΛΛΟΝΤΙΚΕΣ ΠΡΟΕΔΡΙΕΣ:
   
               —
            
            
               να εξετάσουν και να αξιολογήσουν τις επιλογές για μια πιο στρατηγική χρήση των ομάδων που ασχολούνται με τελωνειακά θέματα και για τη βέλτιστη θέση τους εντός της δομής του Συμβουλίου, συμπεριλαμβανομένου του μηχανισμού υποβολής εκθέσεων και, εφόσον κρίνεται απαραίτητο, να υποβάλουν στο Συμβούλιο σχετική πρόταση,
            
         
               —
            
            
               να αναλάβουν, εντός του Συμβουλίου κατάλληλες πρωτοβουλίες για την ενίσχυση του ρόλου των τελωνείων σε πολιτικό επίπεδο.
            
         
      (1)  COM(2012) 791.
   
      (2)  ΕΕ C 80 της 19.3.2013, σ. 11.
   
      ΠΑΡΑΡΤΗΜΑ I
      Ομάδα Τελωνειακής Πολιτικής (ΟΤΠ)
      Εντολή καθηκόντων
      
         Σύνθεση
      
      Η Ομάδα Τελωνειακής Πολιτικής (ΟΤΠ) απαρτίζεται από τους Γενικούς Διευθυντές Τελωνείων όλων των κρατών μελών της Ευρωπαϊκής Ένωσης και της Ευρωπαϊκής Επιτροπής. Της Ομάδας προεδρεύει η Ευρωπαϊκή Επιτροπή.
      
         Ρόλος
      
      Ο ρόλος της ΟΤΠ είναι:
      
                  —
               
               
                  να παρέχει στρατηγικές συμβουλές στην Επιτροπή για θέματα τελωνειακής πολιτικής και για το πώς μπορεί να ενισχυθεί η λειτουργία της τελωνειακής ένωσης της ΕΕ·
               
            
                  —
               
               
                  να παρέχει συλλογική καθοδήγηση για την αποτελεσματική λειτουργία της τελωνειακής ένωσης της ΕΕ, συμπεριλαμβανομένης της καθοδήγησης για επιχειρησιακά ζητήματα υλοποίησης·
               
            
                  —
               
               
                  να ανταλλάσσει βέλτιστες πρακτικές και πληροφορίες για αναδυόμενους κινδύνους και προβλήματα συμμόρφωσης·
               
            
                  —
               
               
                  να παρέχει στρατηγική εποπτεία, οδηγίες και γενικές κατευθύνσεις στις εργασίες των διαφόρων επιτροπών και ομάδων στο πλαίσιο του προγράμματος Τελωνεία 2020, συμπεριλαμβανομένης της επίλυσης διαφορών που μπορεί να προκύψουν από τις εργασίες άλλων επιτροπών ή ομάδων, της καθοδήγησης των εργασιών αυτών των επιτροπών και ομάδων και της παροχής συμβουλών στην Επιτροπή για την ανάγκη σύστασης ή κατάργησης επιτροπών ή ομάδων, με βάση την αξιολόγηση των αποτελεσμάτων των εργασιών τους·
               
            
                  —
               
               
                  να παρέχει ένα πλαίσιο για την έγκαιρη στρατηγική ανάλυση, μεταξύ άλλων:
                  
                              —
                           
                           
                              συζητούμενων, σχεδιαζόμενων ή προτεινόμενων νέων πρωτοβουλιών τελωνειακής πολιτικής ή σχεδιαζόμενης νομοθεσίας που θα αλλάξουν ή θα επηρεάσουν την υφιστάμενη τελωνειακή πολιτική ή θα έχουν αντίκτυπο στις επιχειρησιακές διαδικασίες·
                           
                        
                              —
                           
                           
                              επιχειρησιακών ζητημάτων υλοποίησης που προκύπτουν από τη νέα νομοθεσία·
                           
                        
                              —
                           
                           
                              θεμάτων που θα έχουν επιπτώσεις στην οργάνωση των κρατών μελών, στη διαχείριση των ανθρώπινων πόρων, συμπεριλαμβανομένων των προγραμμάτων εκπαίδευσης και κατάρτισης, στον προϋπολογισμό ή τις ικανότητες·
                           
                        
                              —
                           
                           
                              της επιλογής, της έναρξης εφαρμογής δράσεων παρακολούθησης και της αξιολόγησης των αποτελεσμάτων τους·
                           
                        
                              —
                           
                           
                              όλων των άλλων θεμάτων που θα μπορούσαν να θεωρηθούν από τα μέλη της ΟΤΠ ως θέματα στρατηγικού χαρακτήρα και εμπίπτοντα στην αρμοδιότητα της ΟΤΠ.
                           
                        
            Η Ευρωπαϊκή Επιτροπή, στο πλαίσιο του συμφωνηθέντος ρόλου της ΟΤΠ θα ζητεί, σε εύθετο χρόνο, τη γνώμη των κρατών μελών για συναφή ζητήματα.
      
         Συνεδριάσεις
      
      Η ΟΤΠ θα συνεδριάζει τουλάχιστον τρεις φορές τον χρόνο ή συχνότερα εφόσον απαιτείται. Η Ευρωπαϊκή Επιτροπή θα καταρτίζει την ημερήσια διάταξη των συνεδριάσεων μετά από διαβούλευση με τα κράτη μέλη και λαμβάνοντας υπόψη τον ρόλο της ΟΤΠ.
      
         Ημερήσιες διατάξεις και εσωτερικός κανονισμός
      
      Η ημερήσια διάταξη της ΟΤΠ περιλαμβάνει σημεία «Α» και σημεία «Β». Τα σημεία «Α» αφορούν μόνον θέματα ενημέρωσης και περιλαμβάνονται σε έγγραφο το οποίο διανέμεται πριν από τη συνεδρίαση στα μέλη της Ομάδας. Τα σημεία «Α» δεν παρουσιάζονται ούτε συζητούνται κατά τη συνεδρίαση εκτός εάν ένα κράτος ή η Ευρωπαϊκή Επιτροπή ειδοποιήσει τουλάχιστον μια εβδομάδα πριν από τη συνεδρίαση ότι το θέμα πρόκειται να αποτελέσει αντικείμενο συζήτησης και δηλώσει σαφώς τη φύση και το εύρος του προς συζήτηση θέματος. Τα σημεία «Β» είναι θέματα προς συζήτηση και λήψη απόφασης.
      Αίτημα κράτους μέλους να περιληφθεί ένα θέμα ως σημείο «Β» της ημερήσιας διάταξης ικανοποιείται, εκτός εάν το θέμα δεν εμπίπτει σαφώς στην αρμοδιότητα της ΟΤΠ, και το σημείο εγγράφεται στην ημερήσια διάταξη της επόμενης συνεδρίασης της ΟΤΠ.
      Αίτημα τουλάχιστον του 25 % των μελών της ΟΤΠ για έκθεση της Ευρωπαϊκής Επιτροπής για συγκεκριμένο θέμα σχετικό με τον ρόλο της ΟΤΠ ικανοποιείται, εκτός από εξαιρετικές περιπτώσεις που έχουν συμφωνηθεί με την ΟΤΠ, εντός προθεσμίας που συμφωνείται με την ΟΤΠ.
   
   
      ΠΑΡΑΡΤΗΜΑ ΙΙ
      
         Δήλωση της Αθήνας για τη μεταρρύθμιση της διακυβέρνησης της Τελωνειακής Ένωσης της ΕΕ
         Σεμινάριο υψηλού επιπέδου για τη μεταρρύθμιση της διακυβέρνησης της Τελωνειακής Ένωσης της ΕΕ
         ΟΙ ΕΠΙΚΕΦΑΛΗΣ ΤΩΝ ΤΕΛΩΝΕΙΑΚΩΝ ΥΠΗΡΕΣΙΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΕ ΚΑΙ ΤΗΣ ΓΕΝΙΚΗΣ ΔΙΕΥΘΥΝΣΗΣ TAXUD ΤΗΣ ΕΥΡΩΠΑΪΚΗΣ ΕΠΙΤΡΟΠΗΣ, ΟΙ ΟΠΟΙΟΙ ΣΥΝΕΔΡΙΑΣΑΝ ΣΤΙΣ 20-21 ΜΑΡΤΙΟΥ 2014 ΣΤΗΝ ΑΘΗΝΑ,
         ΥΠΕΝΘΥΜΙΖΟΝΤΑΣ:
         τη δέσμευση και τη συμβολή της τελωνειακής ένωσης στους στόχους της Ευρωπαϊκής Ένωσης όπως ορίζονται στο άρθρο 2 της ΣΕΕ,
         την ανακοίνωση της Ευρωπαϊκής Επιτροπής σχετικά με την κατάσταση της τελωνειακής ένωσης της ΕΕ της 21ης Δεκεμβρίου 2012 [COM(2012) 791] η οποία προσκαλεί το Ευρωπαϊκό Κοινοβούλιο και το Συμβούλιο να ξεκινήσουν διάλογο με τους ενδιαφερόμενους φορείς για τον καθορισμό προτεραιοτήτων και τη μεταρρύθμιση της διακυβέρνησης της τελωνειακής ένωσης της ΕΕ,
         τα συμπεράσματα του Συμβουλίου, της 19ης Μαρτίου 2013, όσον αφορά την εξέλιξη της τελωνειακής ένωσης τα οποία δίνουν έμφαση στην ανάγκη βελτίωσης της εσωτερικής διακυβέρνησης της τελωνειακής ένωσης της ΕΕ, στη συνεργασία με άλλους οργανισμούς και με τον ιδιωτικό τομέα, καθώς και στις συνθήκες και τους πόρους που θα επιτρέψουν την παροχή όσο το δυνατόν καλύτερων υπηρεσιών στους οικονομικούς φορείς,
         ότι η τελωνειακή ένωση της Ευρωπαϊκής Ένωσης συνιστά ένα από τα πιο επιτυχημένα παραδείγματα ευρωπαϊκής ολοκλήρωσης και ευρωπαϊκής πολιτικής,
         ότι, παρόλο που η τελωνειακή ένωση της ΕΕ υποστηρίζεται από ένα ισχυρό νομικό πλαίσιο και εμπίπτει στην αποκλειστική αρμοδιότητα της Ένωσης, αρμόδια κατά κύριο λόγο για την εφαρμογή της τελωνειακής νομοθεσίας και την απαιτούμενη συνεργασία είναι τα κράτη μέλη,
         τις προηγούμενες δηλώσεις των επικεφαλής των εθνικών τελωνειακών διοικήσεων που ζητούν να πραγματοποιηθεί συζήτηση για τους πιθανούς νέους τρόπους συνεργασίας μεταξύ των κρατών μελών και μεταξύ των κρατών μελών και της Επιτροπής με στόχο τη μεταρρύθμιση της διακυβέρνησης της τελωνειακής ένωσης της ΕΕ ( π.χ. στη Πράγα και στη Ruka)
         την έκθεση της Ομάδας Εργασίας Υψηλού Επιπέδου του Γενικού Διευθυντή όσον αφορά τις προκλήσεις και τις προτάσεις που περιέχονται στην ανακοίνωση της Επιτροπής σχετικά με την κατάσταση της τελωνειακής ένωσης της ΕΕ,
         τη δέσμευση της Ευρωπαϊκή Επιτροπής να καταθέσει σχέδιο για τη διακυβέρνηση της τελωνειακής ένωσης της ΕΕ έως το 2014,
         ότι ως γενικός στόχος για τη διακυβέρνηση έχει οριστεί η βελτίωση της αποτελεσματικότητας της λειτουργίας της τελωνειακής ένωσης της ΕΕ και ότι αυτός ο στόχος πρέπει να επιτευχθεί με τον αποτελεσματικότερο οικονομικά τρόπο, εξοικονομώντας πόρους τόσο σε ενωσιακό όσο και εθνικό επίπεδο,
         τη σημασία της στενής συνεργασίας με τους οικονομικούς φορείς και την εμπορική κοινότητα με σκοπό τη στήριξη και διευκόλυνση του νόμιμου εμπορίου καθώς και την ανάπτυξη αποτελεσματικών στρατηγικών, λαμβάνοντας δεόντως υπόψη τα επιχειρηματικά πρότυπα του καθενός.
         ΣΗΜΕΙΩΝΟΝΤΑΣ ΤΑ ΕΞΗΣ:
         τη σημαντική εξέλιξη της τελωνειακής ένωσης της ΕΕ ως προς τον όγκο δραστηριότητας, την εφαρμογή της τεχνολογίας της πληροφορίας και την πολιτική και νομοθεσία,
         ότι στα συμπεράσματα της αυτοαξιολόγησης των τελωνειακών διοικήσεων που διεξήχθη το 2010 γίνεται έκκληση για εκσυγχρονισμό και βελτίωση της διακυβέρνησης της υλοποίησης της τελωνειακής ένωσης της ΕΕ,
         τα συμπεράσματα της μελέτης της Επιτροπής σχετικά με την αξιολόγηση της τελωνειακής ένωσης της ΕΕ,
         ότι η ανάγκη ευελιξίας στο πλαίσιο των εξελισσόμενων αναγκών, των αιτημάτων των ενδιαφερόμενων φορέων και του μεταβαλλόμενου επιχειρηματικού περιβάλλοντος, απαιτούν να συνεχιστεί η παροχή υπηρεσιών υψηλού επιπέδου σε όλους τους τομείς της τελωνειακής ένωσης της ΕΕ και να σταθμισθούν τα αποτελέσματα,
         την ισχυρή στήριξη των συμπερασμάτων της Ομάδας Εργασίας Υψηλού Επιπέδου του Γενικού Διευθυντή και, συγκεκριμένα, την ομόφωνη έγκριση από τα 28 κράτη μέλη της συνημμένης εντολής καθηκόντων της Ομάδας Τελωνειακής Πολιτικής.
         ΜΕ ΒΑΣΗ ΤΑ ΑΝΩΤΕΡΩ, ΚΑΤΑ ΤΗΝ ΑΝΑΘΕΩΡΗΣΗ ΤΗΣ ΔΙΑΚΥΒΕΡΝΗΣΗΣ ΤΗΣ ΤΕΛΩΝΕΙΑΚΗΣ ΕΝΩΣΗΣ ΤΗΣ ΕΕ ΣΥΜΦΩΝΟΥΝ ΤΑ ΕΞΗΣ:
         ότι τα μέτρα που λαμβάνονται για τη βελτίωση της λειτουργίας της τελωνειακής ένωσης της ΕΕ πρέπει —δεδομένου του ότι η τελωνειακή ένωση της ΕΕ ήδη λειτουργεί, σε γενικές γραμμές, ικανοποιητικά— να έχουν επαυξητικό χαρακτήρα και σε πρώτο στάδιο να βασίζονται στις υφιστάμενες δομές και διαδικασίες,
         Σε αυτή τη βάση, πρέπει να δοθεί ιδιαίτερη προσοχή στα ακόλουθα:
         
            Διασφάλιση της ισοδυναμίας των αποτελεσμάτων κατά την εφαρμογή της τελωνειακής νομοθεσίας
         
         Η ενιαία νομοθεσία και η εναρμονισμένη εφαρμογή έχουν ζωτική σημασία για την αποτελεσματική λειτουργία της τελωνειακής ένωσης της ΕΕ και είναι σημαντικό να επιτευχθούν ισοδύναμα αποτελέσματα· σε αυτή τη συνάρτηση πρέπει να βελτιωθεί η στάθμιση των επιδόσεων ορίζοντας τους σχετικούς τομείς και θεσπίζοντας κατάλληλους κύριους δείκτες επιδόσεων.
         
            Ανάπτυξη στενότερης συνεργασίας και κοινής δράσης
         
         Υπάρχουν αναμφισβήτητες δυνατότητες στενότερης συνεργασίας μεταξύ των κρατών μελών. Η βελτίωση της αποτελεσματικότητας με οικονομικά αποδοτικό τρόπο απαιτεί από τα κράτη μέλη και την Επιτροπή να εξετάσουν τους συγκεκριμένους τομείς στους οποίους η συνεργασία και η κοινή δράση θα αποφέρουν οφέλη για τα κράτη μέλη και την ΕΕ ως σύνολο. Οι ανταλλαγές ορθών πρακτικών θα πρέπει να συμπληρώνονται από την εξέταση και την ανάληψη κοινής δράσης, συγκεκριμένα στους εξής τομείς: κατάρτιση των τελωνειακών υπαλλήλων, απλοποιημένες διαδικασίες και εγκεκριμένοι οικονομικοί φορείς («ΕΟΦ»), διαχείριση κινδύνου και διαχείριση κρίσεων, συνεπείς εκ των προτέρων αποφάσεις π.χ. δεσμευτικές δασμολογικές πληροφορίες και πληροφορίες για την καταγωγή, συνεπείς πρακτικές αποτίμησης, διαλειτουργικότητα των συστημάτων τεχνολογίας των πληροφοριών που χρησιμοποιούν την υβριδική προσέγγιση.
         Μπορεί να χρειαστεί να αναληφθεί κοινή δράση, με την κατάλληλη συμμετοχή της Επιτροπής, από τα κράτη μέλη που είναι πρόθυμα να καθιερώσουν στενότερη συνεργασία, συμπεριλαμβανομένης της κοινής χρήσης των πόρων κατά την εφαρμογή των τελωνειακών διαδικασιών, εξοικονομώντας σημαντικούς πόρους τόσο για τα κράτη μέλη όσο και για την ΕΕ, με την υποστήριξη φακέλου επιχειρηματικής σκοπιμότητας.
         
            Θέσπιση μακροπρόθεσμης προοπτικής και στρατηγικής όσον αφορά την τεχνολογία των πληροφοριών
         
         Πρέπει να αναπτυχθεί μακροπρόθεσμη και συνεκτική στρατηγική όσον αφορά τεχνολογίες των πληροφοριών που αποτελούν αντικείμενο από κοινού διαχείρισης και λειτουργίας σε τομείς που έχουν σχέση με τα τελωνεία, λαμβάνοντας υπόψη τους περιορισμούς όσον αφορά τους πόρους και τις χρηματοοικονομικές συνέπειες.
         
            Σχέση με άλλες αρχές
         
         Τα τελωνεία είναι η κατ’ εξοχήν αρμόδια αρχή για την εποπτεία του διεθνούς εμπορίου. Μια πιο ενοποιημένη προσέγγιση της χάραξης πολιτικής που συνεπάγεται κοινές προσπάθειες της Επιτροπής και των κρατών μελών συνιστά βασική προτεραιότητα για την καλύτερη λειτουργία της τελωνειακής ένωσης. Η συνεργασία και ο συντονισμός των τελωνείων με άλλες υπηρεσίες έχει τεράστια σημασία για την ανταγωνιστικότητα και μπορεί επίσης να συμβάλλει στην καλύτερη χρήση των εν ανεπαρκεία πόρων.
         
            Διασφάλιση στενής συνεργασίας με την εμπορική κοινότητα
         
         Σε ένα περιβάλλον αυξανόμενης εμπορικής αλληλεξάρτησης και εφοδιαστικών αλυσίδων, η αποτελεσματικότητα των τελωνείων κρίνεται όχι μόνον με βάση την προστασία που προσφέρουν στην κοινωνία και τα δημόσια οικονομικά αλλά και την ταχύτητα με την οποία χειρίζονται τις νόμιμες εμπορικές συναλλαγές. Η καλή διακυβέρνηση της τελωνειακής ένωσης της ΕΕ απαιτεί ισχυρή και συστηματική συνεργασία μεταξύ των τελωνειακών αρχών και της εμπορικής κοινότητας σε ενωσιακό και εθνικό επίπεδο, ώστε να εξεύρουν λύσεις που θα συμβαδίζουν αφενός με τα επιχειρηματικά μοντέλα και αφετέρου με τα διεθνή πρότυπα.
         
            Ενίσχυση της πολιτικής διάστασης των τελωνείων
         
         Ο ρόλος των τελωνείων εξελίχθηκε σημαντικά τα τελευταία χρόνια και συμπεριέλαβε ένα συνεχώς διευρυνόμενο φάσμα καθηκόντων πέραν της άντλησης εσόδων και της καταπολέμησης του λαθρεμπορίου. Είναι σημαντικό η συμβολή του αυτή να γίνεται αντιληπτή και να υποστηρίζεται τόσο σε πολιτικό επίπεδο, και εντός του Συμβουλίου των Υπουργών, όσο και από το ευρύ κοινό. Σε αυτό το πλαίσιο, πρέπει να πραγματοποιηθεί μελέτη για την αποτελεσματικότερη χρήση των ομάδων του Συμβουλίου που αφορούν τα τελωνεία και τη βέλτιστη θέση τους στη δομή του Συμβουλίου.
         Η αντιμετώπιση αυτών των προτεραιοτήτων καθιστά αναγκαία την ενίσχυση του συντονισμού της τελωνειακής πολιτικής στην ΕΕ. Αυτό απαιτεί μια «νέα αρχή» με αξιολόγηση και εξορθολογισμό των οργάνων και των ομάδων εμπειρογνωμόνων που συμμετέχουν στην υλοποίηση της τελωνειακής ένωσης της ΕΕ σε ενωσιακό επίπεδο, Εφαρμόζοντας τη συνημμένη εντολή καθηκόντων, η Ομάδα Τελωνειακής Πολιτικής , η οποία συμβουλεύει την Επιτροπή για θέματα τελωνειακής πολιτικής, θα πρέπει να αναλάβει πρωτοβουλίες και να επικεντρωθεί στη μελλοντική πορεία και στη σταδιακή επιχειρησιακή υλοποίηση.
         
            Εκφράζουν ικανοποίηση για την έγκριση των συμπερασμάτων του Συμβουλίου όσον αφορά την ανακοίνωση για την κατάσταση της τελωνειακής ένωσης της ΕΕ.